गर्भवती बच्चों के स्वास्थ्य की जानकारी मैसेज से
गर्भावस्थाके दौरान महिलाओं को किन-किन बातों का ध्यान रखना चाहिए तथा डिलेवरी के बाद बच्चे का टीकाकरण सहित देखभाल से जुड़ी सभी जानकारी अब चिकित्सा विभाग आपको आपके मोबाइल पर मैसेज के जरिए उपलब्ध करवाएंगा।
यह सब होगा स्वास्थ्य परिवार कल्याण मंत्रालय की किलकारी वॉयस मैसेज स्कीम के तहत। प्रदेश के 10 आदिवासी पिछले जिलों में शुरू की गई किलकारी वॉयस मैसेज स्कीम फरवरी माह के अंत से प्रदेश के सभी जिलों में लागू की गई है। इससे हर माह जिले की हजारों गर्भवती महिलाओं शिशुओं को पहले से बेहतर स्वास्थ्य सेवा मिलेगी। उन्हें मोबाइल पर विशेषज्ञ डॉक्टरों की ओर से टीकाकरण से लेकर अन्य जानकारी उपचार आदि की सूचना वायस मैसेज से दी जाएगी। मातृ एवं शिशु मृत्यु दर में कमी लाने के लिए सरकार ये अनूठा प्रयास कर रही है। गत वर्ष केंद्र सरकार की ओर से प्रारंभिक तौर पर उदयपुर, बांसवाड़ा, डूंगरपुर सहित 10 जिलों में वॉयस मैसेज स्कीम शुरू की गई थी। इन जिलों में बेहत्तर परिणाम मिलने पर अब इसे पूरे प्रदेश में लागू किया गया है।
इस तरह मिलेगा योजना का लाभ
सीएमएचओडॉ. अजय चौधरी ने बताया कि योजना के तहत पीसीटीएस साॅफ्टवेयर में दर्ज लाभार्थी (गर्भवती महिला) के मोबाइल नंबर पर गर्भकाल के चौथे माह से प्रत्येक सप्ताह एक वाॅयस मैसेज तथा शिशु की आयु एक वर्ष होने तक (18 माह तक) स्वास्थ्य संबधी 72 वाॅयस मैसेज लाभार्थियों को उसके प्रसव काल, प्रसवोत्तर, परिवार कल्याण तथा शिशु के पूर्ण टीकाकरण किए जाने तक दिए जाएंगे। लाभार्थी के मोबाइल नंबर पर ये सभी मैसेज 0124-3309999 नंबर से दिए जाएगंगे।
तीनदिन तक भेजे जाएंगे मैसेज
गर्भवतीमहिला द्वारा प्रथम वाॅयस मैसेज काॅल रिसीव नहीं किया गया तो इस काॅल के अतिरिक्त उसी दिन तीन अन्य मैसेज दुबारा से भेजे जाएंगे। यदि मैसेज फिर भी लाभार्थी द्वारा नही सुना गया है तो अगले दिन में तीन वाॅयस मैसेज प्रत्येक दिवस के हिसाब से नौ मैसेज भेजे जाएंगे। इस तरह कुल 13 मैसेज दिए जाएंगे।। यदि लाभार्थी ने किसी कारण से काॅल ड्राॅप कर दी है तो वह टोल फ्री नंबर 180030101703 पर डायल कर फिर से सुन सकती है।
व्यवस्था
hin_Deva hin_Deva hin_Deva hin_Deva hin_Deva hin_Deva hin_Deva npi_Deva